Ventspils (IFA: [ventspi:ls], letterlik "Burg aan die Venta-rivier", Duitse naam: Windau) is 'n stad in die weste van Letland langs die Oossee met 'n oppervlakte van 55,4 vierkante kilometer en 'n bevolking van 43 088 mense (soos op 1 Januarie 2009). Ventspils is vandag veral 'n moderne nywerheidsentrum met een van Letland se beduidendste seehawens wat onder meer Russiese ru-olie en kalisout hanteer. Nogtans maak die gerestoureerde historiese stadskern en sy skoon strande van Ventspils ook 'n toeristebestemming. "www.pmlp.gov.lv - Demografiese statistieke" (PDF). Geargiveer vanaf die oorspronklike (PDF) op 2 Desember 2013. Besoek op 6 Junie 2009.